අයියා මාව එතනට අරන් ගියා. එතන දෙන්නෙත් මත් පෙත්තක්ම තමයි. ඒකේ සැර ටික ටික අඩුවෙන විදිහට දීලා ඇබ්බැහිය නවත්වනවා කියලා තමයි කියන්නේ. ඒත් අපි කරන්නේ කුඩු නැති වුණාම මේ පෙති අරන් එක පෙත්ත වෙනුවට දෙක තුනක් බොන එකයි. කුඩුවලට වඩා මේවා ගණන් අඩු නිසා ලාභයි. ඉතිං අයියා රවට්ටලා පෙති අරන් මම එකවර දෙක තුනක් බොනවා. මේ විදිහට වතාවක් දෙකක් කරනකොට අයියාට හොරේ අහුවුණා. ඒ නිසා එයා මට සල්ලි දුන්නේ නැහැ. කොහොම හරි මම මාස කීපයක් කුඩු ගන්නේ නැතිව නවත්තලා හිටියා අයියට බයේම. ඒ අතරේ අයියා කඩයක් දැම්මා. මම දැන් කුඩු පාවිච්චියක් නැති නිසා අයියා මාව කඩේට සම්බන්ධ කරගත්තා. එතනදී සල්ලි අතගාන්න ලැබුණාම මට නැවත අර ආසාව ආවා. අයියගේ කඩේ සල්ලි ටික හොරකම් කරගෙන ගිහින් ආයෙම කුඩු බොන්න පටන් ගත්තා.
කුඩුවලට ඇති ආදේශකය කුමක්ද
පෙති